पाएं अपने शहर की ताज़ा ख़बरें और फ्री ई-पेपरडाउनलोड करें
मजदूर दिवस पर जन संघर्ष मंच कुरूक्षेत्र व मनरेगा मजदूर यूनियन की ओर से मई दिवस के शहीदों की याद में मिर्जापुर, सलपानी, ज्योतिसर,लोहारमाजरा,खानपुर रोडान, विश्वकर्मा कालोनी में सभाएं की गई। मई दिवस के शहीदों को क्रांतिकारी श्रद्दांजलि अर्पित की। मिर्जापुर मे मंच की प्रान्तीय महासचिव सुदेश कुमारी, जिला उपाध्यक्ष ऊषा कुमारी मनरेगा मजदूर यूनियन के प्रान्तीय प्रधान नरेश कुमार ,जिला प्रधान मेवाराम ने कहा कि मजदूरों ने 1मई 1886 को अमेरिका के शिकागो शहर में 8 घंटे कार्य दिवस की मांग को लेकर संघर्ष शुरू किया था।
मजदूरों के इस शांतिपूर्ण संघर्ष को तोड़ने के लिए उद्योगपति और पूंजीपतियों ने षड्यंत्र करके मजदूरों के आंदोलन पर गोलियां चलाई। कई मजदूरों को मौत के घाट उतार दिया था। 4 मई को पुलिस की शह पर एक बम आंदोलनकारियों के बीच में फोड़ दिया था। जिससे एक पुलिस कर्मी की भी मौत हुई। जिसकी आड़ लेकर पुलिस ने मजदूरों पर अंधाधुंध गोलियां बरसाई । कई मजदूर मारे गए उसके बाद यह आंदोलन सारी दुनिया में फैल गया था। अंततः मजदूरों की जीत हुई थी। सन 1889 से 1 मई दुनिया भर में अंतरराष्ट्रीय मजदूर दिवस के रुप में मनाया जाता है।
उन्होंने मजदूरों का आह्वान किया कि मई दिवस पर संघर्ष करने का संकल्प दिलाया। कहा कि सरकार को मजबूर करेंगे कि वह मजदूर विरोधी चारों श्रम कोड रद्द करे। जनविरोधी काले कृषि कानून रद्द करे। सारे हेल्थ सेक्टर का राष्ट्रीयकरण करे। पर्याप्त संख्या में डॉक्टर, मेडिकल स्टाफ, पैरामेडिकल स्टाफ भर्ती करे। दवा, बेड ऑक्सीजन की आपूर्ति, वेंटिलेटर, आईसीयू आदि मुफ्त उपलब्ध करवाये।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn